બનાવની જાણ થતાં જ ફાયરબ્રિગેડની ટીમોએ ઘટનાસ્થળે પહોંચી હતી પરંતુ વાલ્વ તૂટી ગયા હોવાથી ગેસ લીકેજ બંધ કરવામાં ભારે મુશ્કેલી ઊભી થઈ હતી. ગેસની અસરના કારણે અનેક લોકોને ઉધરસ અને આંખોમાં બળતરા થતાં ભયનું વાતાવરણ ઊભું થયું હતું. પુરા પાંચ કલાકની જહેમત બાદ ફાયર બ્રિગેડની ટીમે ગેસ ગળતર બંધ કર્યું હતું. ગેસ ભરેલું ટેન્કર પલટી ખાઈ જવાના જાણ થતાં જ પોલીસ તેમજ ડીપીએમસીની ટીમો પણ ઘટનાસ્થળે દોડી ગઈ હતી. સમયસરની કામગીરીના કારણે મોટી દુર્ઘટના થતાં ટળી હતી.